Ο χρόνος κυλάει, το παρελθόν όμως δεν σβήνει.
Το παρελθόν δεν χάνεται, κι ας μην το βλέπουμε.
Γιατί ο χρόνος το έχει αφομοιώσει.
Κι έχει περάσει στην ιστορία, κι έχει γίνει μέρος της κοινωνίας μας.
Το Μαχαμπαράτα είναι η ιστορία ενός μεγάλου πολέμου,
όταν σύσσωμη η Μπάρατ
θα αποφάσιζε για το ντάρμα και το κάρμα,
στην Κουρουκσέτρα.
Αυτός ο πόλεμος εκτυλίσσεται μεταξύ δύο οίκων με κοινούς προγόνους.
Μεταξύ πέντε Πάνταβα και εκατό Κάουραβα.
Οι Κάουραβα είχαν την υποστήριξη
όλων των γερόντων και των πολεμιστών,
ενώ οι Πάνταβα είχαν τις οικογένειές τους και τον Κρίσνα.
Στο παλάτι του Ντριτράστρα έπαιξαν ένα παιχνίδι με ζάρια.
Ο τίμιος Γιουντιστίρ έχασε τα πάντα, πλούτη, τιμή και περιουσία.
Γι' αυτό, έπαιξε την Πάντσαλι, τη σύζυγο και των πέντε Πάνταβα.
Η αλήθεια στέκει ακλόνητη και άμεμπτη,
ενώ το ψέμα διαστρεβλώνει και πλάθει ιστορίες.
Όταν τέθηκαν οι κανόνες του πολέμου, ήταν ανηλεείς σαν τη λεπίδα του ξίφους.
Κι όταν έσπαγαν,
σκορπίζονταν σ' όλη την Κουρουκσέτρα σαν τα βραχιόλια της Ντράουπαντι.
Επί 18 μέρες, ο ήλιος ανέτελλε εκτυφλωτικός στον ορίζοντα
κι έσβηνε με το δειλινό, όπως οι στάχτες των νεκρικών πυρών.
Ακόμα παλεύουμε για το ντάρμα και το κάρμα σήμερα.
Δεν εγκαταλείψαμε ποτέ την Κουρουκσέτρα.
ΚΟΥΡΟΥΚΣΕΤΡΑ: Ο ΜΕΓΑΛΟΣ ΠΟΛΕΜΟΣ ΤΟΥ ΜΑΧΑΜΠΑΡΑΤΑ
ΣΑΝΤΖΕΪ
Η μεγαλοπρεπής αυτή γαμήλια τελετή, γεμάτη μελωδίες,
σηματοδότησε την αρχή του τραγικού τέλους της ιστορίας.
-Δόξα στον γενναίο Αμπιμανιού! -Δόξα στον γενναίο Αμπιμανιού!
-Δόξα στην όμορφη Ούταρα! -Δόξα στην όμορφη Ούταρα!
Είναι πολύ άδικο.
Τόσο όμορφη, σαν τον παράδεισο τον ίδιο, και να τη λένε Ούταρα;
Έπρεπε να σας λένε Ούταμα, που θα πει "εξαίσια".
Τότε, ίσως ο ευγενής πολεμιστής δεν θα έπρεπε να λέγεται Αμπιμανιού,
αλλά Αμπιμανιού ο ποιητής.
Γιατί όχι; Κόκκινα τα άνθη απ' έξω Κόκκινη και η καρδιά μέσα
Κόκκινο και το δαχτυλίδι της αγάπης
Πού να φανταζόταν, πάνω στη χαρά του,
ότι και το πεδίο της μάχης θα βαφόταν κόκκινο
από το ίδιο του το αίμα.
Θεέ μου,
μπορεί τα δικά μου μάτια να 'ναι δεμένα,
αλλά είσαι κι εσύ τυφλός;
Πόσους ακόμη γιους
πρέπει να θρηνήσει αυτή η δόλια η Γκάνταρι;
Αμπιμανιού.
Τι συνέβη, γιε μου;
Τι συνέβη;
Αντί τα χέρια σου να ξεκουράζονται πάνω σε λουλούδια,
τώρα τα βρίσκω άψυχα ανάμεσα στους νεκρούς.
Μάντρα και συμβουλές
πήγαιναν χέρι-χέρι τη μέρα εκείνη.
Γιατί τη μέρα εκείνη, γίνονταν όχι ένας αλλά δύο γάμοι.
Ο ένας, του Αμπιμανιού και της Ούταρα,
κι ο άλλος, της δυναστείας των Κουρού και του μεγάλου πολέμου
που έκανε όλη την Μπάρατ Μαχαμπαράτα.
Αν η Γκάνταρι δεν είχε τα μάτια δεμένα,
θα έβλεπε δύο ήλιους εκείνη τη μέρα.
Τον έναν να ανατέλλει στον ουρανό
και τον άλλο να φλέγεται στη γη,
από τις νεκρικές πυρές αμέτρητων πολεμιστών.
Η φλόγα του πολέμου μπορεί να έκανε στάχτη τα σώματα των πολεμιστών,
μα δεν μπόρεσε να σβήσει τις ιστορίες τους.
Ιστορίες ανδρείας,
εκδίκησης,
θυσίας και φιλοδοξίας.
Ιστορίες που κάθε τους λέξη φωνάζει…
Αυτή είναι η Κουρουκσέτρα!
Όποτε αλλοιώνονται τα ήθη Απόγονε της Μπάρατ
Και κυριαρχεί η διαφθορά Τότε φανερώνομαι εγώ
Για να προστατέψω τους ενάρετους Να καταστρέψω τους ακάθαρτους
Για να αποκαταστήσω τη δικαιοσύνη Γεννιέμαι ξανά και ξανά
Ο προστάτης της δικαιοσύνης
και φρουρός της αλήθειας,
ο βασιλιάς του ντάρμα, ο Γιουντιστίρ.
Ο εξαιρετικά δυνατός,
γιγαντόμορφος,
σπουδαίος πολεμιστής και ροπαλοφόρος, ο Μπίμα.
Ο καλύτερος τοξότης,
ατρόμητος και αήττητος,
ο φέρων το τόξο Γκαντίβα, ο Αρτζούν.
Οι γιοι της Μάντρι, Νακούλ και Σαχντέβ.
Γι' αυτούς τους δύο, αυτό και μόνο αρκεί.
Προικισμένη με τύχη
και θεϊκή ομορφιά, από την Πάντσαλα, η Ντράουπαντι.
Να ξεκινήσει το συμβούλιο, Κέσαβ;
Μετά τους χθεσινούς βασιλικούς εορτασμούς, το στομάχι μου ηρέμησε μεν,
αλλά τα χέρια μου με τρώνε για δράση.
Δεν έχω κάτι άλλο να πω. Τώρα θα μιλήσουν οι γροθιές.
-Λέω… -Υπομονή, αδελφέ Μπίμα, υπομονή.
Τουλάχιστον, περίμενε
αυτόν που οι εορτασμοί για τον γάμο του σου έφεραν γαλήνη.
Να τος.
Αγαπητέ Αμπιμανιού.
Τα σέβη μου, πατέρα.
-Τα σέβη μου, θείε. -Δόξα σ' εσένα.
Λυπάμαι που σε κρατάμε από τους εορτασμούς,
αλλά το ζήτημα είναι επείγον.
Ο χρόνος μάς καταδιώκει,
σαν καταιγίδα πάνω σε αγκάθινο άρμα,
και μάταια προσπαθώ να γλιτώσω καθώς επιταχύνω,
ενώ ο φίλος μου ο Πουροχίτ έχει λυγίσει από την πίεση.
Πάνταβα και Κάουραβα δίπλα-δίπλα;
Να θυμάσαι αυτήν την εικόνα, Πουροχίτ.
Ποιος ξέρει πότε θα ξαναβρεθούν πλάι-πλάι;
Οι Πάνταβα πρέπει να διαφυλάσσουν την ειρήνη;
Ενώ οι Κάουραβα όχι;
Κι εμείς τι ζητήσαμε;
Μόνο πέντε χωριά!
Γιατί ρωτάς, Αρτζούν;
Δικαίωμά μας είναι.
Μάλιστα, όλη η Ιντραπράστα είναι δική μας.
Δώδεκα χρόνια εξορίας,
έναν χρόνο μεταμφιεσμένοι,
και το βασίλειό μας θα γίνει δικό μας!
Οι Κάουραβα αθέτησαν τον λόγο τους, όχι εμείς.
Ηρεμήστε, αδέλφια.
Αν όχι οι Κάουραβα,
ας ελπίσουμε ότι θα μας φέρει ο Πουροχίτ καλά νέα.
Αναρωτιέμαι
πώς να μεταφέρω αυτό το μήνυμα στους Πάνταβα.
Αρκετά, Πουροχίτ. Σκεφτείτε κι εμένα.
-Ποιος είμαι εγώ; -Τι ερώτηση είναι αυτή;
Μια απλή, αλλά εξαιρετικά λογική ερώτηση.
"Ποιος είμαι;"
Ο μαθητής του Σοφού Βιάς,
ο σύμβουλος του βασιλιά Ντριτράστρα,
ο γιος του αρματηλάτη Γκαβάλγκανα
κι ο διπλωματικός απεσταλμένος των Κάουραβα,
ο Σαντζέι.
Τόσο εκθειαστικά λόγια για έναν απλό άνθρωπο;
Τίποτα από αυτά δεν είμαι εγώ.
Μαθητής του ενός, σύμβουλος του άλλου, γιος κάποιου τρίτου.
Πίσω από αυτούς τους τίτλους, παραμένω ένας ταπεινός αγγελιαφόρος, ο Σαντζέι.
Και τα λόγια που θα πω ανήκουν στον βασιλιά Ντριτράστρα.
Εξηγήστε στους αγαπημένους μου Πάνταβα
τι σημαίνει αυτός ο πόλεμος.
Βία, αιματοχυσία και θάνατος.
Θυμίστε τους ότι και οι δύο πλευρές σε αυτόν τον πόλεμο μου ανήκουν.
Όποιος κι αν βγει νικητής, εγώ θα υπομείνω τις απώλειες.
Όποιος κι αν ματώσει, εγώ θα κλάψω.
Μεγαλειότατε, θέλω να σας ζητήσω κάτι.
-Αν δεχτούμε αυτό που θέλουν οι Πάνταβα… -Αρκετά, Σαντζέι!
Τέρμα αυτή η συζήτηση.
Πήγαινε με τον Πουροχίτ στο βασίλειο των Μάτσια,
και πες στους πέντε Πάνταβα
ότι η Χαστιναπούρ πήρε την απόφασή της!
Μα, Σαντζέι,
τι ζήτησαν οι Πάνταβα που δεν μπορεί να δώσει η Χαστιναπούρ;
Είναι παράλογη η απαίτησή τους
ή δεν αντιλαμβάνεται η Χαστιναπούρ τις συνέπειες;
Κι αν οι Κάουραβα αρνηθούν, παρότι γνωρίζουν τις συνέπειες;
Υπάρχει μόνο μία απάντηση.
Πόλεμος!
Ληστές!
Πουροχίτ!
Αυτή η γη διψάει για αίμα, Σαντζέι!
Η πρώτη σταγόνα αίματος χύθηκε ήδη.
Ας λήξει εδώ η συνάντηση, Κέσαβ.
Ο ήλιος δύει.
Πράγματι.
Ο ήλιος δύει για ολόκληρη τη δυναστεία των Κουρού.
Κι εσείς οι δύο;
Πηγαίνετε εσείς, αδελφέ.
Εγώ δεν θα ηρεμήσω μέχρι να μάθω την απάντηση της Χαστιναπούρ.
Ούτε εσάς θα πάρει ο ύπνος, Μάνταβ.
Πώς θα αντεπεξέλθουμε αυτήν τη φορά;
Γρήγορα, πηγαίνετε να τον δει ο βασιλικός γιατρός!
Επιτρέψτε μου να σας συνοδεύσω στην κάμαρά σας.
Θα ήθελα να δω τον βασιλιά Γιουντιστίρ.
Ο βασιλιάς Γιουντιστίρ κι οι υπόλοιποι Πάνταβα αναπαύονται.
Έλα, Σαντζέι. Πέρασε μέσα.
Μη στέκεσαι στην πόρτα.
Πέρασε να σε δούμε.
Τη στήριξή σας και τις ευλογίες σας ζητώ, Κέσαβ.
Παρακαλώ, περάστε, Σαντζέι. Καθίστε.
Κι όχι μόνο. Πάρε και λίγα φρούτα.
Ορίστε, πάρε.
Μην ανησυχείς, Σαντζέι.
Ό,τι μήνυμα κι αν φέρνεις, αυτά τα φρούτα είναι γλυκά.
Εγώ τα διάλεξα.
Εγώ όμως δεν το διάλεξα αυτό που έχω να σας πω, Κέσαβ.
Πώς να σας το πω;
Μην πεις τίποτα, Σαντζέι.
Η σιωπή σου λέει πολλά.
Άλλη μια ανούσια πρόταση των Κάουραβα.
Εμείς δεν θέλουμε πόλεμο, αλλά οι Κάουραβα δεν θέλουν ειρήνη.
Σφίξε τη χορδή του τόξου σου, Πάρθα,
και ακόνισε τα βέλη σου.
Έρχεται η ώρα να τα χρησιμοποιήσεις.
Πες τους, Σαντζέι,
ότι την έχουν την απάντηση της Χαστιναπούρ.
Η Χαστιναπούρ θα απαντήσει στο πεδίο της μάχης.
Θα 'ναι μια απάντηση τόσο αποστομωτική, που δεν θα υπάρξει συνέχεια.
Τον βασιλιά Ντριτράστρα, επειδή ήταν τυφλός, δεν τον εκμεταλλεύτηκε
ο μικρός του αδελφός, ο Πάντου, και σφετερίστηκε τον θρόνο,
αλλά μετά τον απαρνήθηκε όταν έχασε το ενδιαφέρον του;
Αυτός είναι ο ίδιος ο Ντριτράστρα,
που, παρότι γεννήθηκε τυφλός, δεν δίστασε ποτέ στο καθήκον του.
-Δόξα στον βασιλιά Ντριτράστρα! -Δόξα στον βασιλιά Ντριτράστρα!
Είναι ο ίδιος ο Ντριτράστρα, του οποίου ο μεγάλος γιος, ο Ντουριόνταν,
δηλαδή εγώ,
είναι ο μοναδικός νόμιμος διάδοχος του θρόνου.
Και ο Ντουριόνταν δεν είναι τυφλός!
-Δόξα στον διάδοχο Ντουριόνταν! -Δόξα στον διάδοχο Ντουριόνταν!
Η γη της Χαστιναπούρ είναι για εμάς πιο πολύτιμη κι από την ίδια τη ζωή.
Αν θέλουν ένα κομμάτι οι Πάνταβα, πρέπει να παλέψουν γι' αυτό.
Δεν θα τους χαρίσουμε τίποτα!
Ξεχάστε τη δικαιοσύνη.
-Δεν θα σεβαστούν τους δεσμούς μας; -Δεσμούς;
Γι' αυτό ακριβώς, αδελφέ Γιουντιστίρ,
αρνούνται να μας δώσουν έστω κι ένα κομμάτι της γης.
Επειδή έχουμε δικαίωμα σε αυτό όσο έχουν κι εκείνοι.
Δεν προσπαθεί ο Πιτάμαχ Μπίσμα να τους νουθετήσει;
Δεν δύναμαι
ούτε να κατανοήσω ούτε να σου εξηγήσω, Ντουριόνταν.
Είμαι δίπλα σας,
γιατί δεσμεύομαι από τον όρκο μου να προστατέψω τον θρόνο.
Όσο ζω, δεν θα σας συμβεί τίποτα κακό.
Δεν πρόκειται, όμως, να πολεμήσω τους Πάνταβα,
γιατί μου είναι το ίδιο πολύτιμοι μ' εσάς.
Δεν θα σηκώσω το όπλο μου ενάντια στο ίδιο μου το αίμα.
Αίμα;
Ρωτήστε με τι σημαίνει αυτό, Πιτάμαχ.
Είμαι ο Κάρνα, ο βασιλιάς της Άνγκα.
Στο αίμα μου οφείλεται η κατάρα
ότι στα τελευταία μου θα ξεχνούσα την τέχνη του πολέμου.
Κι όμως, είμαι απόλυτα δοσμένος σ' αυτόν τον πόλεμο.
Δεν πολεμώ με μισή καρδιά όπως εσείς.
Δεν θα πολεμήσω ποτέ υπό την ηγεσία σας, Πιτάμαχ.
Κάρνα, χωρίς εσένα, θα είναι σαν να χάνω το δεξί μου χέρι.
Μην ανησυχείς, Ντουριόνταν.
Παρότι μεταξύ σπουδαίων,
όπως ο Ντρονατσάρια, ο Κριπατσάρια κι ο Πιτάμαχ Μπίσμα…
εγώ θα σου φέρω την κεφαλή του αγαπημένου τους Αρτζούν.
Δεν φοβάμαι τον θάνατο.
Μα το να υποκύπτεις στην αδικία είναι κι αυτό αδικία.
Το πείσμα των Κάουραβα ζητάει ανταπόδοση.
Κι αν η ειρήνη απαιτεί τον θυμό μου ως αντίτιμο,
πάλι την ειρήνη θα επιλέξω.
Ήρθα να ζητήσω τις ευλογίες σας για τη νίκη, πατέρα.
Ντουριόνταν, διψάς τόσο για πόλεμο,
αλλά καταλαβαίνεις καθόλου το τίμημά του;
Γκάνταρι,
συνέτισε τους γιους σου.
Κρίνοντας από τον διακαή τους πόθο να ανέβουν στον θρόνο,
μάλλον είναι περισσότερο δικοί σου γιοι.
-Μητέρα, τις ευλογίες σας. -Ευλογίες;
Τις έχεις, Ντουριόνταν.
Είθε η νίκη να είναι με το μέρος των υπέρμαχων του ντάρμα.
Ντάρμα. Αντάρμα.
Δικαιοσύνη. Αδικία. Ειρήνη.
Όλοι νοιάζονται γι' αυτά.
Μα θυμούνται οι πέντε σύζυγοί μου
γιατί είναι λυτά τα μαλλιά μου;
Να τους το θυμίσω εγώ.
Αυτά τα άγγιξε ο μοχθηρός Ντουσάσαν ενώπιον όλων στο παλάτι.
Με ξεγύμνωσε μπροστά σε ολόκληρη τη συνέλευση των Κάουραβα.
Η Πάντσαλι, σύζυγος πέντε ανδρών…
-…ταπεινώθηκε μπροστά σε όλους! -Σκίσ' τα!
Συνέχισε, Ντουσάσαν, μη σταματάς.
Εσείς οι πέντε, σύμβολα της ειρήνης, ίσως ξεχάσατε την ταπείνωσή μου.
Εγώ, όμως, όχι.
Ούτε και τα μαλλιά μου.
Βασουντέβα, πες στους πέντε συζύγους μου
ότι αν δεν μπορούν να πάρουν εκδίκηση για την προσβολή που υπέστην,
ο γέρος πατέρας μου,
οι πέντε γιοι μου, και ο Αμπιμανιού μου είναι ακόμα ζωντανοί.
Η Ντράουπαντι θα την πάρει την εκδίκησή της.
Είναι οριστικό.
Ο Πιτάμαχ Μπίσμα θα ηγηθεί του στρατού.
Βεβαίως και θα ηγηθώ,
αλλά με μισή καρδιά.
Απόλαυσε αυτήν τη στιγμή, ανιψιέ.
Σκέψου πόσο ανίκανος πρέπει να είναι ένας βασιλιάς
που φέρεται στη γυναίκα του σαν να είναι αντικείμενο.
-Αίσχος. -Αίσχος.
Πώς θα προστατέψει τον λαό του
αν δεν μπορεί να προστατέψει την ίδια του τη γυναίκα;
Ζήτω η Χαστιναπούρ!
Δόξα στον διάδοχο Ντουριόνταν!
Ζήτω η Χαστιναπούρ!
Δόξα στον διάδοχο Ντουριόνταν!
Οι Πάνταβα είδαν τα δάκρυα και την ταπείνωσή σου.
Η δύναμή τους βρίσκεται στο ότι, παρά τις ύβρεις και τις αδικίες,
ακόμα επιδιώκουν την ειρήνη.
Μη θυμώνεις, Ντράουπαντι.
Αν μετά από τόσες προσπάθειες για ειρήνη,
οι Κάουραβα εμμένουν στον όλεθρο,
τότε όλεθρο θα λάβουν.
Την εκδίκησή σου θα την πάρεις, Ντράουπαντι,
κι ο όρκος για τα λυτά σου μαλλιά θα εκπληρωθεί.
Οι Κάουραβα και οι Πάνταβα,
δύο δέντρα που φύτρωσαν από τον ίδιο σπόρο,
άλλα δεν μπόρεσαν να μείνουν ενωμένοι
για το καλό της Χαστιναπούρ.
Και θυσιάστηκαν για τα μεγάλα ιδανικά του ντάρμα και του αντάρμα.
Εγώ, ο Σαντζέι, ήμουν μάρτυρας αυτών των 18 ημερών καταστροφικής μανίας.
Αλλά τις 18 αυτές ημέρες, δεν παρακολούθησα απλώς έναν πόλεμο.
Παρακολούθησα 18 πολεμιστές
και 18 ιστορίες ανδρείας,
και πίσω από την κάθε ιστορία,
τους 18 λόγους
που, παρά τις προσπάθειες για ειρήνη,
έκαναν αυτόν τον πόλεμο αναπόφευκτο για τη δυναστεία των Κουρού.
Εγώ είμαι το φως
Εγώ είμαι και η σκιά
Πέρα από την οποία
Λυτρώνεσαι απ' την ψευδαίσθηση
Έλα και γίνε μ' εμένα ένα
Το τέλος είναι το πεπρωμένο σου
Κάτω είναι η γη, πάνω είν' τα αστέρια
Αυτός είναι ο πόλεμος της Κουρουκσέτρα!
Υποτιτλισμός: Βασιλική Ευσταθίου